ผมอยากทราบว่าอาการที่ผมเป็นอยู่เกิดจากสาเหตุอะไรครับ คือมีอาการชาบริเวรกลางหัวลามมายันตาครับ มีปวดจิ๊ดๆที่กลางหัวเป็นบางที พอมีอาการแขนข้างซ้ายเหมือนจะหนักๆกว่าแขนข้างขวาครับ อยากทราบว่าเกิดจากอะไรครับ
สวัสดีค่ะ อาการชาบริเวณกลางศีรษะมาถึงตาข้างซ้าย เป็นปวดและชาแบบจี๊ดๆดังกล่าวมานั้น อาจจะเกิดจาก การมีปลายเส้นประสาทอักเสบ เช่นการถูกกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง หรือเกิดจากการมีกล้ามเนื้อหรือเส้นเอ็นรอบศีรษะตึงตัวจากการใช้งาน การพักผ่อนไม่เพียงพอ หรือการมีภาวะงูสวัด ซึ่งเป็นโรคทางผิวหนังชนิดหนึ่ง ที่ก่อนจะเกิดผื่น อาจมีอาการปวดแสบปวดร้อนนำมาก่อนได้เบื้องต้นรับประทานยาแก้ปวดเพื่อบรรเทาอาการได้หากปวดมาก พักการใช้งานบริเวณที่มีอาการ ฝึกออกกำลังกายแบบยืดเหยียดกล้ามเนื้อ พักผ่อนให้เพียงพอ ไม่นอนกดทับบริเวณที่เป็นควรไปพบแพทย์หากอาการปวดและชาเป็นมากขึ้นเรื่อยๆ พักหรือกินยาแก้ปวดแล้วไม่ทุเลา หรือมีอาการชาหนาๆ เหมือนไม่รู้สึก เป็นแค่ซีกใดซึกหนึ่ง ซึ่งอาจบ่งบอกถึงการมีสมองบางส่วนขาดเลือดได้